שיי גילג'ס-אלכסנדר

שייוונטה איישיאן גילג'ס-אלכסנדר (באנגלית: Shaivonte Aician Gilgeous-Alexander; נולד ב-12 ביולי 1998) הוא שחקן כדורסל קנדי, המשחק עבור אוקלהומה סיטי ת'אנדר מליגת ה-NBA. שיי גילג'ס-אלכסנדר נולד ב-12 ביולי 1998 בטורונטו שבאונטריו. אמו, שרמיין גילג'ס, היא אתלטית עבר שהתחרתה עבור אנטיגואה וברבודה באולימפיאדת ברצלונה (1992). אביו, ווהן אלכסנדר, אימן את גילג'ס-אלכסנדר בצעירותו. כשגדל בהמילטון, הוא לא הצליח להתקבל לקבוצת הכדורסל של התיכון, ונאלץ לשחק בקבוצת המשנה של בית הספר. כשחקן קבוצת המשנה זכה בפרס ה-MVP של אליפות קבוצות המשנה של העיר. לאחר מכן עבר לתיכון מק'נאב, לפני שעבר לתיכון בצ'טנוגה ב-2015. בשנתו האחרונה בתיכון, גילג'ס-אלכסנדר העמיד בממוצע 18.4 נקודות, 4.4 ריבאונדים ו-4.0 אסיסטים. בתחילת 2016, הוא השתתף במחנה כדורסל ללא גבולות (Basketball Without Borders). גילג'ס-אלכסנדר התחייב לשחק בתוכנית הכדורסל של אוניברסיטת פלורידה, אבל החליטה לבטל את הרשמתו באוקטובר 2016. חודש לאחר מכן, הוא הודיע על החלטתו לשחק עבור אוניברסיטת קנטאקי. ב-2017 השתתף בנייקי הופ סאמיט, הוא קלע 11 נקודות ב-21:24 דקות משחק, כשהוא מייצג את נבחרת העולם. הוא סיים את לימודיו בתיכון בשנת 2017. שיי גילג'ס-אלכסנדר החל את עונת 2017/2018 בתור שחקן ספסל, כשהוא משמש גיבוי לקוואד גרין, אבל עדיין שיחק בממוצע מעל 30 דקות למשחק. לאחר הפסד קשה ל-UCLA, אלכסנדר התפוצץ נגד לואיוויל בדצמבר: הוא קלע 24 נקודות, תפס 5 ריבאונדים, חילק 4 אסיסטים וחטף שלושה כדורים. הוא המשיך להוביל את הקבוצה בשני המשחקים הבאים, נגד ג'ורג'יה ונגד לואיזיאנה, כשהוא קולע 21 נקודות נגד ג'ורג'יה ו-18 נגד לואיזיאנה. בהמשך הוא הפך לשחקן פותח בקבוצה, לצד ארבעה פרשמנים אחרים: המידו דיאלו, ניק ריצ'רדס, קווין נוקס ופי. ג'יי. וושינגטון. למרות ההפסדים של הקבוצה, מספר הנקודות הממוצע שלו למשחק קפץ ל-12.9 יחד עם 3.8 ריבאונדים ו-4.6 אסיסטים. גילג'ס-אלכסנדר שיחק טוב בטורניר ליגת ה-SEC והמשיך את המומנטום לטורניר ה-NCAA. אחרי משחק ברמה גבוהה בשני הסיבובים הראשונים של האליפות, נגד דוידסון ובופאלו, קנטקי הפסידה ב"סוויט 16" לאוניברסיטת המדינה של קנזס ועפה מהטורניר. הרגע האחרון בקריירת המכללות של גילג'ס-אלכסנדר היה החמצת ניסיון קליעה לשלוש על הבאזר. ב-9 באפריל 2018, הוא הכריז על מועמדות לדראפט ה-NBA 2018. גילג'ס-אלכסנדר נבחר על ידי שארלוט הורנטס בבחירה ה-11 בדראפט ה-NBA‏ 2018, לפני שהועבר בטרייד ללוס אנג'לס קליפרס באותו יום. לפני עונת הרוקי שלו שיחק עבור הקליפרס בליגת הקיץ של ה-NBA. הוא רשם ממוצעים של 19 נקודות, 4.8 ריבאונדים, 4 אסיסטים ו-2.3 חטיפות למשחק. במהלך עונת הרוקי שלו נבחר לייצג את נבחרת העולם במשחק הכוכבים העולים בסוף-שבוע האולסטאר. במשחק הרביעי של סדרת הסיבוב הראשון של הקליפרס מול גולדן סטייט ווריורס בפלייאוף של אותה עונה קלע 25 נקודות, שיא קריירה. לאורך אותה עונה רשם ממוצעים של 10.8 נקודות ו-3.3 אסיסטים למשחק, ובסיומה נבחר לחמישיית הרוקיז השנייה של העונה. ב-10 ביולי 2019 העבירה לוס אנג'לס קליפרס את גילג'ס-אלכסנדר, לצד דנילו גלינארי וחמש בחירות סיבוב ראשון, לאוקלהומה סיטי ת'אנדר בתמורה לפול ג'ורג'. בעונתו הראשונה עם הת'אנדר הציג שיפור משמעותי, והוביל את קלעי הקבוצה עם 19.0 נקודות בממוצע למשחק. ב-13 בינואר 2021 השיג את הטריפל דאבל הראשון בקריירה שלו, כאשר קלע 20 נקודות, מסר 10 אסיסטים ואסף שיא קריירה של 20 ריבאונדים, בניצחון מול מינסוטה טימברוולבס. ב-24 בפברואר קלע 42 נקודות, שיא קריירה דאז, בניצחון מול סן אנטוניו ספרס. עם זאת, העונה נקטעה כאשר נפצע ברקמת החיתולית הכפית (Plantar fascia) בעקבו לאחר 35 משחקים. ב-3 באוגוסט 2021 חתם על הארכת חוזה הרוקי שלו לחמש שנים, בסכום של 172 מיליון דולר, לצד אופציה להפיכתו לחוזה מקסימום אם יכנס לאחת מחמישיות העונה. ב-27 בדצמבר 2021 זכה בפרס שחקן השבוע במערב, לאחר שהוביל את אוקלהומה למאזן 1–3 והעמיד ממוצעים של 27.5 נקודות, 6.3 ריבאונדים ו-7.0 אסיסטים. במרץ 2022 נפצע בקרסולו, והקבוצה החליטה שיישב לשארית העונה. הוא העמיד לאורך העונה את הממוצעים הגבוהים בקריירה שלו עד אז – 24.5 נקודות ו-5.9 אסיסטים למשחק. ב-31 באוקטובר 2022 זכה בפרס שחקן השבוע במערב בפעם השנייה בקריירה שלו, לאחר שהוביל את קבוצתו לשלושה ניצחונות ללא הפסדים והעמיד ממוצעים של 31.7 נקודות, 5.3 ריבאונדים ו-7.7 אסיסטים. בחודשים הבאים קבע שיא נקודות חדש פעמיים, וקלע מספר באזר-ביטרים (אנ') כדי להוביל את קבוצתו לניצחונות. ביצועיו בעונת 2022/2023 עד לאותה עת הובילו לבחירתו למשחק האולסטאר של ה-NBA לשנה זו, כגארד מחליף במערב. הוא סיים את העונה עם ממוצע של 31.4 נקודות למשחק – השחקן השלישי בלבד בתולדות הת'אנדר (לצד ראסל וסטברוק וקווין דוראנט) עם ממוצע של מעל 30 נקודות למשחק. הוא סיים חמישי בבחירת ה-MVP של העונה הסדירה ב-NBA, ונבחר לחמישיית העונה ב-NBA. שיחק עבור נבחרת קנדה הצעירה באליפות אמריקה עד גיל 18 בוואלדיביה שבצ'ילה, כשהוא קולע בממוצע 7.8 נקודות, 5.4 אסיסטים, 4.0 ריבאונדים. קנדה זכתה במדליית הכסף בתחרות. באליפות העולם בשנת 2023 זכה עם קבוצתו במדליית הארד לאחר ניצחון על נבחרת ארצות הברית. מדיה וקבצים בנושא שיי גילג'ס-אלכסנדר בוויקישיתוף שיי גילג'ס-אלכסנדר, ברשת החברתית אקס (טוויטר) שיי גילג'ס-אלכסנדר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר nbadraft.net ביוגרפיה, באתר אוניברסיטת קנטקי "Shai Gilgeous-Alexander profile, FIBA Americas U18 Championship for Men 2016 | FIBA.COM". FIBA.COM. נבדק ב-2017-07-10. "Hamilton point guard Shai Gilgeous-Alexander a top prospect in NBA draft | CBC News". CBC (באנגלית אמריקאית). נבדק ב-2018-06-21. "Competitive cousins shared a room in high school. UK-Virginia Tech game pits them against each other". kentucky (באנגלית). נבדק ב-2018-03-17. Radley, Scott (2018-06-20). "Hamilton's Shai Gilgeous-Alexander about to star on NBA stage". TheSpec.com (בCanadian English). נבדק ב-2018-06-21. "BasketballRecruiting.Rivals.com - Alexander to Florida". 2015-11-27. נבדק ב-2017-07-10. After many forks in the road, Shai Gilgeous-Alexander found a basketball home at UK. (n.d.). Lexington Herald-Leader, p. 1B. Retrieved from http://www.kentucky.com/sports/college/kentucky-sports/uk-basketball-men/article177166321.html "Kentucky Offers Shai Alexander After Reopening Recruitment". Northpolehoops.com. 2016-11-01. נבדק ב-2017-07-10. "Ex-Florida commit Alexander picks Kentucky". ESPN.com. נבדק ב-2017-07-10. "Ex-Florida commit Alexander picks Kentucky". ESPN.com. נבדק ב-2017-07-10. "Nike Hoop Summit" (באנגלית אמריקאית). נבדק ב-2017-07-11. "Wiedmer: Hamilton Heights coach hopes to see former player Shai Gilgeous-Alexander become NBA lottery pick". Chattanooga Times Free Press (באנגלית אמריקאית). נבדק ב-2018-06-21. "Former Hamilton Heights player now a star at Kentucky". Chattanooga Times Free Press (באנגלית אמריקאית). נבדק ב-2018-06-21. "Shai Gilgeous-Alexander". ESPN.com. נבדק ב-2018-02-15. Givony, Jonathan (9 באפריל 2018). "Kentucky freshman guard Shai Gilgeous-Alexander to enter draft". ESPN. נבדק ב-10 באפריל 2018. {{cite news}}: (עזרה) "19-year-old Canadian goes 11th in NBA draft | CBC Sports". CBC (באנגלית אמריקאית). נבדק ב-2018-06-22. Official release, Doncic, Simmons headline Mtn Dew Ice Rising Stars rosters, NBA.com (באנגלית) "Golden State Warriors vs LA Clippers - Box Score - April 21, 2019 - ESPN". ESPN.com. 21 באפריל 2019. {{cite web}}: (עזרה) "L.A. Clippers Acquire Six-Time NBA All-Star Paul George" (הודעה לעיתונות). Los Angeles Clippers. 10 ביולי 2019. {{cite press release}}: (עזרה) Gilgeous-Alexander's first triple-double leads Thunder, espn.com,‏ 14 בינואר 2020 Canada's Shai Gilgeous-Alexander has career-high 42 in Thunder win over Spurs, Sportsnet, February 24, 2021 Oklahoma City Thunder's Shai Gilgeous-Alexander to miss extended time with plantar fasciitis in right foot, ESPN, ‏25 במרץ 2021 Shai Gilgeous-Alexander agrees to 5-year, $172 million maximum rookie contract extension with Oklahoma City Thunder, ESPN, ‏3 באוגוסט 2021 Shai Gilgeous-Alexander, Kemba Walker named NBA Players of the Week, NBA.com,‏ 27 בדצמבר 2021 Oklahoma City Thunder will sit guard Shai Gilgeous-Alexander for rest of season with ankle injury, ESPN, ‏28 במרץ 2022 Giannis Antetokounmpo, Shai Gilgeous-Alexander named NBA Players of the Week, NBA.com,‏ 31 באוקטובר 2022 Thunder star Shai Gilgeous-Alexander drives dagger into Wizards’ hearts with game-winning stepback three, ClutchPoints,‏ 16 בנובמבר 2022 Thunder star Shai-Gilgeous Alexander ruins Damian Lillard, Blazers night with cold game-winner, ClutchPoints,‏ 19 בדצמבר 2022 Murphy scores 23, Pelicans beat Thunder in OT without Zion, ESPN,‏ 23 בדצמבר 2022 76ers center Joel Embiid wins 2022-23 Kia NBA Most Valuable Player award, NBA.com, ‏ 2 במאי 2023 "Shai Gilgeous-Alexander profile, FIBA Americas U18 Championship for Men 2016 | FIBA.COM". FIBA.COM. נבדק ב-2017-07-10. קנדה גברה על ארה"ב וזכתה במדליית הארד, באתר ספורט 5, ‏10.09.23